LidanRubinov/Halacha-QA huggingface dataset:
שאלה: עעל שמחה ותשובה: איך אני יכול להיות שמח יום יום עם שלל הצרות המרגיזות שיש בימינו?אשמח לכמה שיותר עצות. איך חוזרים בתשובה הרי החטא שלי לא נשכח מהקב ה? האם הוא יזכר לי ביום הדין? במה התשובה מועילה לי?
תשובה: ! סליחה על העיכוב בתשובה שאלת שתי שאלות מצוינות, עמוקות ומהותיות שיש בהם יסודות חשובים ועמוקים באמונה, אשתדל קצת להעמיק ובעזר ה  אתפלל ל"סיעתא דשמיא". ובכן, השמחה נובעת ממחשבות טובות וראיה טובה על החיים, גם שיש שלל צרות בעולם, ואכן הם מרגיזות, צריך לדעת שלכל צרה ולכל ניסיון יש תפקיד, ובסופו של דבר השבר תפקידו להוליד משהו חדש יותר טוב יותר, כמו שאומרים שאישה יולדת היא יושבת על המשבר, יש לה משבר, אבל תפקיד המשבר הוא להוליד בסופו של דבר. ולמה זה? כי בשביל לבנות משהו חדש, לחולל משהו אחר, צריך לשבור את הקודם, לפני שמשפצים בית, קודם הורסים את הקודם, ומתוך זה בונים. העצה היא לראות את הטוב שבסופו של דבר יצא מזה, כלומר את התפקיד שלשם כך הוא נוצר, גם אם יש צרות, נכון, יש צרות אבל מה תפקידם?, בשביל זה צריך סבלנות, וניסיון. הסבלנות אינה משלימה עם המצב אבל גם לא לוקחת אותו בעצבות וייאוש, אלא היא מחכה לראות איך מתוך כל זה יבוא יצירה אלוקית של הטוב. וראיה כזאת בחיים מביאה לידי "חיים של שמחה" ושל אושר אמתי. דבר נוסף להתרגל לראות את הטוב, תמיד יש מי שיבחר להסתכל על החסרונות, תמיד לא יספיק לו, תמיד יהיה משהו רע, דבר זה הא כמובן לא טוב, הוא תמיד יהיה צר עין, לא משנה מה יביאו לו, אפילו יביאו לו את המלון הכי מפואר הוא יחפש מה לא טוב, כמובן זה הרגל רע ולכן צריך להרגיל את עצמנו לראיה חיובית, לראות מה יש ברוך ה  זכינו אחרי אלפיים שנות גלות לחזור לארצנו, יש לנו מדינה יש לנו צבא יש לנו כלכלה, ויש לנו תורה לאלפים ולרבבות, ישיבות בכל מקום, מכל סוג, עם ישראל חוזר וניעור מתרדמתו, נכון, יש צרות, אבל המגמה הכללית שלנו היא לקראת הגאולה, וכל הצרות הם הכנות ובירורים לקראת הגאולה, כמו שאמרנו. התשובה שאדם עושה תשובה הוא נעשה כבן אדם אחר, ולא אחר ממש, אלא כאילו אחר ולמה אני מתכוון? שאדם עושה תשובה הוא חוזר למצבו לפני החטא, החטא נמחה ונמחק מעל פני האדמה, לא היה כאן חטא, ואיך זה יכול להיות? הרי הוא חטא? אלא אני מתכוון לומר בזה שהחטא הוא תוצאה של חוסר איזון נכון, כלומר הפרת האיזון, והתשובה היא חזרה לאיזון הנכון של אותה תכונה או אותו כוח, למשל, תכונת האהבה, אם היא לא מאוזנת, אז יש עריות וניאוף, סטיות ותועבות, אגואיסטיות, אכפת לו רק מעצמו, אבל אם היא באה בצורה נכונה ומאוזנת, אז יש אישה וילדים, משפחה נאמנת, יש בין אדם לחברו, בין אדם למקום, יש חסד ויש נתינה. כלומר החטא הוא הדבר שלא בא במינון הנכון, והתשובה כלומר השיבה למינון הנכון, היא יוצרת בך משהו חדש, שבעצם כבר נמצא בך, רק הוא לא היה במינון הנכון שלו, ולכן יש את "עבודת המידות", מידה מלשון מדוד, כל דבר שהוא במידה שלו הוא טוב. עוד דוגמה, גזל למשל, הוא הנטייה של האדם להרחיב את הגבול שלו, אין שום איסור להרחיב גבולו, ואדרבה זה טוב שהאדם ירחיב גבולו, לעתיד לבוא נזכה לנחלה בלי מצרים, אבל, אך ורק שכל זה בא ביושר, ולא יפגע חלילה בזולת. ולסיכום, התשובה היא מחזירה אותך למצב המקורי האמתי שלך, ל"נשמה שנתתי לי טהורה היא", היא טהורה במקור ולא יכולה להיטמא, רק שהחטאים מסתירים את הטהרה שלה, ועל ידי ניקיון התשובה היא חוזרת להאיר. ובשמחה חן chencorcos gmail.com
שאלה: ממכירת חמץ: אם אני לא מוכרת חמץ אלה מבערת אותו, מה עושים לגבי פירורים שאולי נשארו בארון חמץ - למשל בנפה, שגם אם היא נקיה ייתכן שנשאר פירור, בבירכונים משבת, תרופות שיש בהן חמץ או חשש לחמץ. ובנוסף - האם ניתן להשתמש במפות שולחן ומגבות מטבח שעברו כביסה רגילה בפסח?
תשובה: אמנם, נצטווינו לנקות גם את הפירורים, אך על פירורים לא עוברים ב"בל ייראה ובל יימצא", וממילא כל המקומות האלה שמנית - לאחר שמנקים אותם בדרך הפשוטה והרגילה, לא עוברים על מה שנשאר בבל ייראה ובל יימצא. אפשר להשתמש במגבות ומפות. יש הנוהגים לכבס אותן פעמיים. וחג שמח
שאלה: חחרקים בירק עלים: זמן רב כבר לא פורסמו בדיקות מעבדה בנוגע לחרקים בירקות עלים. האם חל איזה שינוי מהרשימה שפורסמה לפני למעלה משנה
תשובה: הרשימה עדכנית. אנו כעת בפתחו של האביב, ויתכן ויהיו עדכונים ברשימה בקרוב.
שאלה: ששם לתינוק: אני אשמח לעצה בנוגע לבחירת שם לתינוק הילד נולד ב13.3.14 בשעה 4:34, טרם נקבע מועד לברית עקב מצבו הרפואי. אני ובעלי התלבטנו ארוכות במהלך ההריון בנוגע לשם התינוק, כשהשם רפאל כל הזמן ליווה אותנו. ההתלבטות היא בין השם רפאל לסער, ואם רפאל אז באיזה הגייה Rafael או refael,. החשש שלנו הוא שקיצרו את שמו והוא יקרא רפי על ידי החברים. נשמח לעצתך. טל הלן חביב אלעד יחיעם בוסקילה. (אני אשנה את שמי לבוסקילה בקרוב, אם זה רלוונטי) :)
תשובה: לכם! השם רפאל הוא שם טוב, שנהגה כ-Refael, שמו של המלאך הממונה על הרפואה. גם אם החברים יקצרו את שמו ויתנו כינוי - זה לא נורא, כל עוד השם רפאל יישאר השם העיקרי שבו יקראו לו לתורה וכדומה. שתזכו להכניסו בבריתו של אברהם אבינו בקרוב ולהכניסו לתורה, לחופה ולמעשים טובים, ולראות ממנו רוב נחת ושמחה. ומזל טוב!
שאלה: גגרגירים להכנת משקה שעורה: מה עלי לעשות עם צנצנת גרגירים להכנת משקה שעורה אורגני שמשווק על ידי שופרסל חברת גרייןgreen
שאלה: אאני לא מרוכזת בתפילה - אז מה הטעם?: אני באמת רוצה. אני מדברת עם ה בהמלך היום. בבקשה. אבל הץפילה בבוקר. אני פשוט עיפה או לא מרוכזת או חולמת או הכל ביחד. אני לא מצליחה להתפלל בכוונה וגם כשאני מצליחה זה כאילו לא. אני מרגישה שאני לא מתכוונת. אנימ מרגישה שאני אומרת את המילים וזהו כי אם לא אני אחכ כועסת על עצמי כי וואלה ישלי ב ה הכל מי אני שלא אגיד? שלא אתפלל? אני רוצה להודות ולבקש מה גם בתפילה ולא סתם ככה באמצע היום לזרוק מילה שתיים. על האתר שלכם! ומקווה שתיתנו לי טיפים חוץ מללמוד על הקטעים כי ניסיתי והשתעממתי.
תשובה: לך. הבעיה בתפילה, אם אפשר לקרוא לזה בעיה, היא שבעצם מדובר בטקסט קבוע וידוע מראש, שבשלב כלשהו, אנחנו פשוט לומדים אותו בע"פ. ואז כשאנחנו לא ממש מרוכזים, אנחנו מוצאים את עצמינו רק ממלמלים את המילים בלי הרבה כוונה. אבל תרשי לי לומר לך שזה קורה לכולם. ולא תמיד כל תפילה שאנחנו מתפללים היא בכוונה גמורה אבל האם זה אומר שאין לה משמעות? יש לה ועוד איך! הקב"ה ציווה אותנו ל- 3 תפילו ביום. ואנחנו לא יודעים איך התפילות שלנו, בין אם התרכזנו בהן ובין אם לא כל כך הצלחנו, מתגלגלות ופועלות שם למעלה. אני חושבת שאת צריכה לא להחמיר עם עצמך ולא להתייאש כאשר את לא מצליחה כל כך להתרכז בתפילה, אלא להמשיך ולנסות. אני חושבת שהדרך הטובה ביותר להצליח להתרכז בתפילה היא ליצור סביבה סטרילית. כלומר, להתפלל כשאין בסביבה שלנו מסיחי דעת שונים, כמו טלפון או להתפלל במקום רועש שיש בו עוד אנשים שלא עוסקים בתפילה. בדרך הזו, אנחנו מגבירים את הסיכוי להתחבר לתפילה ולהתרכז. דבר נוסף שיכול לענות, הוא לנסות להתפלל בקול. לא ממש בקול, אלא במין לחישה כזו שרק את שומעת אותה ולומר את המילים ממש בפה ולא רק לסרוק אותן בעין. זה בוודאי יעזור לך להתרכז ולהתחבר לתפילה בהצלחה סיון. sivanlax gmail.com
שאלה: בברית מילה: לבני נולד בן והוא מעוניין לעשות ברית ע"י רופא כירורג בביה"ח ללא ברכות האם הברית תקפה במקרה זה? האם הילד יחשב ליהודי?
תשובה: כל מי שנולד לאם יהודיה נחשב יהודי, אלא שברית המילה היא האות והסמל להשתייכות לעם היהודי, כשעל מצווה זו שמרו ושומרים עם ישראל במסירות נפש. ברית המילה היא מעשה דתי, ואם הוא נעשה שלא באופן כזה הוא חסר (ישנו טקס של הטפת דם ברית שנעשה כתיקון). כיום במדינת ישראל הרבנות מאשרת לעשות מילה אך ורק למוהלים שעברו הכשרה רפואית מלאה בנושא ואין שום חשש לנזק או פגיעה. בנוסף, ארגון "צוהר" הכשיר מספר מוהלים מומחים בדגש על הקשבה וכבוד למשפחה, מומלץ מאוד לפנות אליהם. שיהיה במזל טוב!
שאלה: ננרות שבת: מקווה ששלומך טוב. רציתי לשאול שאלה. אני מקווה שאהיה ברורה. המשפחה שלנו היא משפחה דתית ממוצא ספרדי. אני נוהגת כבר הרבה שנים להדליק נרות שבת עם ברכה יחד עם אימי - אבל לאחרונה התברר לי שבגלל שאנחנו ספרדים אני לא צריכה לעשות זאת, לכן הפסקתי עם הברכה אבל המשכתי להדליק. האם אני פועלת כשורה? בנוסף, יש מקרים בהם שבת נכנסת כבר ואימי ממשיכה עם ההכנות לשבת כך שלפעמים יוצא שהיא מדליקה כמה דקות אחרי כניסת שבת. זה יכול להיות גם רבע שעה אחרי הזמן. האם במקרה כזה אני צריכה לברך? חשוב לי להדגיש - אני אוהבת את אימי מאוד ואין בי שום ביקורת עליה. אני פשוט עניינית רוצה לדעת מה לעשות. אני ממש מודה לך על זמנך.
תשובה: לשואלת את נוהגת כראוי. אכן המנהג אצל נערות ספרדיות שמדליקות עם אמותיהן, להדליק בלי ברכה. שבת נכנסת בשקיעת החמה. יש מצווה להוסיף בשבת מן החול אל הקודש. לכן אנו מדליקים לפני השקיעה. הזמן המופיע בלוחות הוא כעשרים דקות לפני השקיעה, והוא כולל גם "תוספת שבת". לכן, אם אשה לא הספיקה להתארגן לפני שבת, היא יכולה עוד להדליק כמה דקות אחרי הזמן הרשום בלוח, כל עוד זה לפני שקיעה. לכן אם אמך מדליקה לפעמים כמה דקות אחרי הזמן הרשום בלוח, זה ר. אפי קיציס
שאלה: ממעשר כספים: בע ה אני נוסעת לאילת בפסח ואני נוסעת יומיים ליפני האם אני יכולה לעשות בדיקת חמץ יומיים לפני? ושאלה שניה האם אני חייבת לעשר 10 אחוז מהמשכורת? אשמח לתשובה אילנית
תשובה: 1. את יכולה וחייבת לעשות בדיקת חמץ יומיים לפני, רק בלי ברכה. תעשי זאת לילה לפני שאת יוצאת לנסיעה. 2. הרבה פוסקים אומרים שמעשר כספים הינו מנהג טוב (פתחי תשובה יו"ד שלא, יב, שו"ת יחווה דעת ג סימן עו). וכן ישנה מחלוקת אם לדוגמא את מרויחה 5000, האם יש להפריש מזה עשירית, או להוריד את כל ההוצאות השוטפות - וממה שנשאר לתת עשירית. אומר מרן הראשון לציון הרב מרדכי אליהו זיע"א- אם כבר אתה עושה מעשה טוב- את תעשה אותו עד הסוף, וכן כדאי לתת עשירית מכל המשכורת, אולם שוב- זה לא חובה אלא מנהג טוב. לפני שנותנים מעשר כספים- כדאי לומר בלי נדר.
שאלה: ששיפוצים בספירת העומר: ברצוננו לשבור קיר בסלון ולרצף את המקום שנוצר, כדי להגדיל את הסלון. האם מותר לעשות זאת לאחר הפסח - בימי ספירת העומר?
תשובה: כן. ימי ספירת העומר אינם כימי בין המצרים.
שאלה: ננטילת ידיים לפי הרמבם: הרב רציתי לשאול האם לפי הרמב"ם קיימת נטילת ידיים בבוקר כחלק מסדר ההשכמה או רק לפני התפילה
תשובה: לך נטילת ידים שחרית לפי הרמבם היא חלק מההכנות לתפילה וחובה ליטול ידיו לפני כל תפילה בגלל חומרת נטילת ידים לפוסקים האחרים, גם מי שפוסק כרמבם צריך ליטול ידיו שחרית 3 פעמים לסירוגין לפני תחילת יומו ובפרט לפי המגע באוכל ובכלים. רוב האנשים יזרקו לפח אוכל או כלי שנגע בהם אדם לאחר שנת קבע של הלילה אם הוא לא נטל ידיו שחרית ובהצלחה חג שמח דוד לוי
שאלה: ככשעבודת ה  נהפכת לחיצונית ולא מובנת: אני כל יום מתפללת, עושה מצווה עושה כל דבר שקשור לה אבל אף פעם לא הבנתי למה אני עושה את זה ולאט לאט אני מתחילה להתדרדר. מה לעשות?
תשובה: לשואלת היקרה לפני שאתייחס ישירות לדברים שכתבת, אני ממש מעריך את זה שאת לא מוכנה להמשיך עם הדברים כפי שהם והחלטת שאת רוצה שהדברים ישתנו וישתנו לטובה, והחלטת לפנות אלינו. בגיל 14 זה בכלל לא מובן מאליו. אני חושב שאבחנת את המצב שבו את נמצאת בצורה טובה וכנה. את מקיימת מצוות, את מקפידה על תפילה. אבל עד מרגישה שאת רוצה לעשות את הדברים מתוך חיבור, מתוך הבנה. לא רק מתוך הרגל, או כי ככה אנשים שמסביבך עושים (הלוואי וגם חלק מהאנשים המבוגרים היו עוצרים לרגע, וחושבים על איך לעשות מצוות ממקום יותר עמוק ומבין). וכידוע, כשלא עולים למעלה, כשלא מתקדמים קדימה, יש כוח משיכה שמושך אותנו למטה. אז מה עושים? אני חושב, שקודם כל חשוב להכיר את המקום שבו את נמצאת. להמשיך לקיים מצוות מתוך אותה שגרה - נראה לי שלא שייך. גם את לא מרוצה מהצורה שבה את מקיימת מצוות וגם את מרגישה הדרדרות. את רוצה להבין את מה שאת עושה, להבין באמת, להתחבר לקב"ה. ואת צודקת. לשם צריך להגיע. חשוב אבל לדעת, שההתקדמות לשלב הבא, המעמיק יותר, תצריך ממך נכונות להשקיע ולהתאמץ. ככל שתלמדי יותר על המצוות, אם תבררי את השאלות שיש לך באמונה, את תרגישי כבר בעצמך שאת לא עושה סתם כי כולם עושים אלא ממקום הרבה יותר בוגר ומעמיק. כשהייתי בערך בגילך, הייתה לי פלתה בשיניים. אני זוכר שהקפדתי לשים אותה כל יום בדיוק בזמן כי ידעתי למה אני עושה את זה. ידעתי שזה הדבר הנכון בשבילי עכשיו. ובכלל בחיים, כשאנחנו מבינים למה אנחנו עושים את מה שאנחנו עושים - הרבה יותר קל לנו לעשות את זה. אבל בשביל שהדברים יתיישבו לנו על הלב, צריך לברר, להעמיק. להשקיע. טוב מאוד שכבר עכשיו את שואלת את השאלות הנכונות. עצם זה שהייתה לך את הרגישות להבחין שצריך לעשות איזה שינוי ושהשלב הקודם מיצה את עצמו - מוכיח כבר שאת בדרך הנכונה. מפה הכדור עובר לידיים שלך. את צריכה עכשיו לעשות איתו את הצעדים הנכונים קדימה. שיהיה לך בהצלחה! אשמח לשמוע אם הדברים שכתבתי עזרו, ובכלל, אם יש איזה נושא ספציפי שמעסיק אותך. אורי
שאלה: ססדרות חילוניות - מה הבעיה בזה?: קוראים לי גל ואני בת 10 ורציתי לדעת האם מותר לי לראות סדרות שלא הכי מתאימות למגזר הדתי לדוגמא, החממה, יש שם נשיקות ולבוש לא צנוע, מותר?
תשובה: גל היקרה מדהים לראות שאלה כל כך גדולה מבנאדם כל כך גדול-זה לא דבר של מה בכך שבגילך הצעיר את מסתכלת על החיים בצורה כזו בוגרת אז רק לומר שזה מדהים ונדיר בעיני. שאלת האם מותר או אסור ואני רוצה שנחשוב יחד קצת יותר מגבולות האסור והמותר. בואי נסתכל יחד לפי מה מחליטים מה לשדר לנו? תחרות על הרייטינג(כמות הצופים) בעידן שיש בו תחרות כל כך גדולה בין הערוצים עצמם, בין אינטרנט, וואטספ וכו -חייבים להיות מעניינים, מושכים. על היוצרים להחזיק את הצופה אצלם ולדעת מה ימשוך את בני הנוער, הסביבה והחברה-בכל מחיר. מי עומד מאחורי התכניות? ליוצרים עצמם ישנה אישיות וכמובן שגם היא מופיע בטלוויזיה.(לרב לא אנשים ערכיים) מי הדמויות בתכניות? בעזרת מוזיקה, ואפילו תאורה אפשר להחליט לאיזו דמות אנו נקשר-לא פעם מדובר בדמויות בוגדניות, פושעות ואלימות. הטלוויזיה למעשה יוצרת מצב בו הצופה נמשך לראות את התכנית בשל התכנים שבה-קטעים לא צנועים(מיניים) פעולתיים(לרוב-אלימים) עממיים(קללות) וכן הלאה. מתוך העובדות הללו הטלוויזיה גם מכתיבה ומכניסה את הצופה לעולם שאינו קיים באמת ומרגילה אותנו לחשוב שאלימות, וקשרי אהבה לא מחייבים-הם דבר רגיל. הזכרת בשאלה-יש שם "נשיקות ולבוש לא צנוע" האם נשיקה בין בחור לבחורה בצורה לא מחייבת-מראה משהו אמתי? או מבליטה את הצדדים של משיכה בין שני מינים, של הסתכלות על היופי-וזהו. אנחנו כבר לא מסתכלים על זה כמשהו לא טוב-"כולה נשיקה". לא כך? עכשיו לשאלת השאלות-הרי אנו אנשים דתיים-ומדוע שזה ישפיע עלינו? אפשר לומר כמובן שזה לא ישפיע עליי-אבל הדברים נכנסים לאט לאט. נביט למשל על האלימות האלימות המילולית-שמשפיע ישירות על אוצר המילים שלנו, על איך אנו מדברים. האלימות הפיזית-רק לאחרונה פורסמו מס  בנות שניסו לרצוח את חברתם בהשפעת תכנית טלוויזיה שצפו בה. לכן נדמה לי שאנו צריכים לשנות מעט את ההסתכלות. האם אנו צריכים להחדיר לעצמנו את המסרים הללו? האם אנו לא פוגעים בעצמנו? שאלתך האם זה מותר היא מצוינת ואני רוצה להוסיף לשאול- האם זה נכון? בחיינו מה שצריך להוביל אותנו הוא האמת-האם זה נכון שאצפה בתכנים האלו? או האם זה פוגע בי? נקודה למחשבה נוספת היא בזבוז הזמן!! אנו יכולים להוציא את הכישרונות שלנו, לחשוב, לעשות.! לא חבל? אם דבריי התיישבו והובנו-אני שמח על כך. אך אם לא-אשמח מאוד להמשיך לנסות לחדד ולהסתכל יחד על הדברים. תוכלי להוסיף ולקרא מתוך הספר המדהים שיצא בנושא(הוא מופיע בסוף הדף שבלינג) הטלוויזיה אחזור ואומר שממש משמח לראות שאלה כזו גדולה בגיל כה צעיר, זה יפה בעיני. רק טוב! חנן. hananb1081 gmail.com
שאלה: ככשרות דירה לפסח עם שותפים לא דתיים: שותפי לדירה אינם דתיים. כיצד עלי להתנהל בהיבט של מכירת וביעור חמץ? אינני מתכוון לשהות בדירה במהלך הפסח וביומיום אני מפריד את כל הכלים ואינני אוכל מהאוכל של השותפים.
תשובה: אם אינך שוהה בדירה בפסח, הדבר שאתה חייב בו הוא לבער את החמץ שלך, וכן את החמץ המשותף שגם אתה אחראי לו.
שאלה: ממתי אומרים תפילת הדרך: נאמר לי כי תפילת הדרך נאמרת רק בטיסות מעל ים ואוקיינוסים היות וסכנות הנסיעה שהיו קיימים בעבר אינן מצויות היום, כאמור למעט בטיסות מעל ים. אודה לך על תשובתך. פסח שמח וכשר.
תשובה: תפילות הדרך נאמרות בכל נסיעה בכביש בין עירוני שאורך הנסיעה עולה על 72 דקות.
שאלה: בבננה ציפס: לכב מעלת הרבנים - ראיתי כי עבור חומרי גלם ושאר מוצרים כלליים - אתם מאשרים הן את בד"צ הרב מחפוד שליט"א והן את בד"צ העדה החרדית. ברצוני לשאול - לפני מספר שנים בד"צ העדה החרדית הסירו לגמרי את מוצר ה-"בננה ציפס" (בננה מיובשת פריכה) מכל החנויות העומדות תחת השגחתם, והסיבה לכך היא משום בישולי גויים (מתוך בירור איתם). מאידך - ראיתי במוצרים של הרב מחפוד שליט"א שכן ניתן להשיג מאכל זה בכשרות שלהם. אשר על כן - מה דעת כושרות בנושא - האם ניתן לאכול את זה? ( מן הסתם המחלוקת היא בעניין אם זה עולה על שולחן מלכים, לא נראה לי שמוצר זה ניתן להשגה בתוצרת הארץ בישול יהודי, אם - כן - אשמח לדעת היכן). רב תודות!
תשובה: לא כל כך מבין מה הדיון על בישולי עכו"ם- בננה נאכלת חיה ולא שייך בה בישולי עכו"ם. למיטב ידיעתי יש היום הכשר של העדה החרדית על בננה צ יפס. וגם הרב לנדאו מאשר אותם לשימוש במקומות תחת הכשרו.
שאלה: עעלי בודק ללא חרקים: האם ניתן לסמוך על ירקות עלים ללא ריסוס (מגידול הידרופוני) של חברת "עלי בודק" שבהכשר רבנות ירושלים מהדרין וה OU
תשובה: מצ"ב קישור לעמוד המומלצים שלנו בירקות עלים
שאלה: ששימוש בסבון   סטרילי   להשרית ירקול עלים: באתר ערוץ 7 התפרסם בשם ארגון כושרות שאין להשתמש בסבון "סטרילי" להשריית ירקות עלים. האם זה נכון? האם גם עבור ירקות עלים מחברת "עלי בודק"?
תשובה: מצ"ב הפרסום במלואו ורשימת ירקות העלים המומלצות ע"י מריסוסים וחרקים
שאלה: ססטרילי: לצערי לא הצלחתי להבין האם הבעיה בניקוי עם סטרילי היא רק בירקות מהשוק, או גם בירקות מפוקחים, כגון חסלט.
תשובה: מצ"ב הפרסום במלואו
שאלה: פפסח: בעבר פרסמתם רשימה של מרכיבים שאם הם נמצאים בקוסמטיקה אזי הם אסורים לשימוש. האם הרשימה הזו רלוונטית גם היום? פסח תשע ד? האם אני יכולה לבדוק כך את כל המוצרים שברשותי?
תשובה: יש רשימה מועדכנת בדף הבית של האתר
שאלה: תתולעים בגוש תמרים: כב הרבנים ברצוני לדעת האם גושי התמרים הדחוסים שבד"כ נוהגים להשתמש בהם להכנת חרוסת,יש בהם חשש בעיה של תולעים,או שאפשר לסמוך על כשרותם גם לענין? התולעים. איילה
תשובה: הם עוברים בדיקת מדגם. לכן אין ביעה להשתמש בהם בתנאי שטוחנים אותם לגמרי.
שאלה: ממי תמרים: אני שותה מי תמרים, כלומר תמרים (אורגניים) שהושרו במים לכמה שעות. לעיתים אני חוצה את התמרים לפני ההשרייה. מה אמצעי הזהירות שעלי לנקוט כדי לא להיכשל בכך באיסור תולעים? ישלם לכם ה שכרכם הטוב.
תשובה: לסנן את המים
שאלה: בבורקס פטריות: האם אין שום בעיה בבורקס פטריות בהשגחת חתם סופר? כמו כן פיצות שמפזרים עליהן פטריות בהשגחת (אולי חתם סופר) שלא כתוב על הקופסא "ללא חשש תולעים). האם אפשר לאכול ללא חשש?
תשובה: כיום (תשע"ד) אין בעיה של תולעים בקופסאות שימורים של פטריות
שאלה: דדג סלומון: לרב קניתי דג סלומון פילה קפוא תוצרת סין בהשגחת חתם סופר פתח תקווה והרבנות הראשית לישראל כאשר כתוב עליו שהוא נבדק מתולעים, האם יש חשש כל שהוא לאחר הסרת העור מהדג
תשובה: יש מספר סוגי חרקים על גבי ובתוך הדג. אחרי שמסירים את העור אין בעיה של חרקים על גבי הדג. אולם נשארה בעיה של חרקים (אניסקיס) בתוך הדג. (בדגים מנורווגיה או צילה אין בעיה כזאת). איני יודע מה נוהל של חת"ס בנושא האניסקיס.
שאלה: תתפילת ערבית אחרי פלג המנחה באופן קבוע: ערב טוב לכבוד הרב אצלי בישיבה גם בזמן שעון קיץ מתפללים ערבית ב 19:00 כי זה אחרי פלג המנחה ולכן אני רוצה לדעת: 1)האם מותר לי להתפלל בשעה זו ערבית באופן קבוע בישיבה אף על פי שזה לפני השקיעה? 2)אם כן אז האם מותר לי להתפלל ביחידות ערבית אחרי פלג המנחה ולפני השקיעה אם באותו יום יש לי אירוע ואני חוזר מאוחר או סתם כי בא לי? 3)האם יש בתשובות לשאלה 1 ולשאלה 2 הבדל בין אשכנזים לספרדים ובין אשכנזים לאשכנזים חסידיים? אשמח לקבל תשובות מכבוד הרב ושיהיה לכבוד הרב לילה טוב
תשובה: תפילה לפני פלג המנחה נעשית באזורים מרוחקים, מבודדים, במקום בו אם לא יעשו כך - לא תהיה תפילה כלל. אני לא מבין למה בישיבה שלכם נוהגים כך. אני מניח שיש שיקולים טובים לעשות זאת (כגון הערכת ראשי הישיבה שאם לא תהיה תפילת ערבית בזמן זה - בחורים כלל לא יתפללו), אולם נראה לי כי כל מי שיתפלל בלי להשתתף במניין זה - ראוי שכך ינהג. בוודאי שאין לעשות זאת ביחיד, כי ביחיד אפשר להתפלל בזמן.
שאלה: ווולדי המשפחה הראשונה - איך לא מוטציות?: ידוע כי נשואי קרובים גורמים למוטציטת גנטיות, אם כך כיצד נולדו לקין ואשתו (כלומר למשפחה הראשונה בהיסטוריה) צאצאים בריאים? זה לא סתירה? ב
תשובה: לא יודע. אני חושב שאין לנו כלים לברר שאלות מעין אלו.
שאלה: טטבעת נישואין לגבר:, מה המקור ההלכתי בכך שמותר לגבד לענוד טבעת נישואין פשוטה ( שניתנה אחרי החופה)? האם זה לא עובר ב"לא תלבש"?
תשובה: שולחן ערוך מזכיר ענידת טבעת על ידי גברים, ומסתבר שזה היה מנהג נפוץ. (בהלכות נטילת ידיים, או"ח סימן קס"א ובהלכות שבת, בסימן ש"א וש"ג) בנוסף, יש הבדל גדול בין הטבעות הגבריות לטבעות הנשיות, ולכן אין מקום לחשש של כלי גבר. שלמ"ה (התשובה ניתנה מהרב שלמה הכט) רבני ורבניות בית הלל עונים לשו"ת גם בפייסבוק
שאלה: תתפילין בחודש ניסן: ברצוני לשאול האם מותר להניח תפילין בחודש ניסן? ( לא בחול המועד פסח ששם ידוע שאסור אלא בימי החול הרגילים של חודש ניסן) מראש על תשובתך
תשובה: אני חושש שלא הבנתי את השאלה. מפני מה יש בכלל מחשבה שלא נניח תפילין בחודש ניסן כמו בשאר כל חודשי השנה?
שאלה: פפסח: לא הצלחתי למצוא באינטרנט האם מוצרי סבו קלאם אפשר להשתמש בהם בפסח? דבר נוסף, קיבלתי שפתון לחות מחו"ל האם אני יכולה להשתמש? בנוגע לכל השנה לאו דווקא בפסח. ברכה והצלחה
תשובה: וברכת ד  אם אין בהם אלכוהול אפשר להשתמש בפסח (אפשר לראות ברכיבים), אם אין פרוט כדאי להמנע. כל השנה אין צורך להחמיר.
שאלה: קקוסמטיקה בפסח: לרבני כושרות ברצוני לשאול לגבי קוסמטיקה בפסח. האם יש צורך בכשרות. האם יש הבדלים בין בושם, פודרה, עפרון וכד אודה לכם על התשובה פסח כשר ושמח
תשובה: באופן כללי יש שתי גישות הלכתיות בנושא כשרות התמרוקים לפסח. יש אומרים שהם אינם דרושים כשרות כי הם נפסלו לאכילה. ויש פוסקים שמסיבות שונות דורשים הכשר לפסח. ובכל אופן אם אין את אחד החומרים הללו אז הוא כשר לפסח: Avena Sativa Barley extract Beta Glucan Cyclodextrin Dextrin Palmitate Hydrolyzed Malt Extract Hydrolyzed Oat Flour Hydrolyzed Vegetable Protein Hydrolyzed Wheat Flour Hydrolyzed Wheat Gluten Hydrolyzed Wheat Protein Hydrolyzed Wheat Protein PVP Crosspolyner Hydrolyzed Wheat Starch Malt Starch Malt Extract Maltodextrin Oat beta glucan Oat extract Oat flour Prolamine Secale Cereale(rye) seed flour Sodium Lauroyl Oat Amino acids Triticum Vulgare Tricitum Vulgare (wheat) Germ Oil Tricitum Vulgare (wheat) Gluten Tricitum Vulgare (wheat) Starch Wheat Amino Acids Wheat bran extract Wheat Germamidopropalkonium Wheat germ glycerides Wheat protein Sulfunate Wheat germ extract Wheat germ oil Wheat Protein Yeast Extract
שאלה: זזרע לבטלה לאחר לידת האישה: אישתי ילדה לפני זמן מה וכפי הניראה הולכת ליהיות במצב של נידה למעלה מחודש ומניסיון העבר שלנו זה יכול להגיע גם לחודשיים שלושה האם במצב כזה מה הדין בנוגע לזרע לבטלה? כיצד להתמודד עם העניין הקשה כל כך?
תשובה: ראשית, שתהיה לכם שמחה גדולה בלידת הילדים. שנית, פעמים רבות אחרי לידה נוספת - הזמן מתקצר. אולם העיקר: זו בהחלט תקופה לא פשוטה. גם הבעל זקוק לכך  גם האישה  ואילו דיני טומאה וטהרה אוסרים זאת. זה חלק בלתי נפרד מריטואל החיים שלנו. המועט שאני יכול לעשות הוא לחזק. לחזק את הנאמנות שלכם האחד לשני  לחזק את הנאמנות המיוחדת שלכם להלכה  להאמין כי בסופה של תקופה זו תבוא תקופה מאירה ושמחה, ובעיקר - כי התנועה המתמדת שבין קשר גופני ובין איסורו, בין ימים של "עת לחבוק" וימים של "עת לרחוק מחבק" הם הם מהות החיים ההלכתיים. והרבה שמחה
שאלה: ממועד אזכרה: גיסתי נפטרה ביח אדר ב. השלושים יוצא בחול המועד פסח. מתי צריך לערוך את האזכרה וגילוי המצבה לפני פסח או אחריו לפי מנהג תימנים? שאלה נוספת לגבי אזכרה בשנה הבאה האם התאריך נשאר יח אדר? שרה
תשובה: א. כדאי לעלות לקבר לפני החג. ב. האזכרה תהיה בי"ח אדר. תנוחמו מן השמים. ברכה והצלחה. ירון דוראני.
שאלה: עעופות רבנות ת  א: הרב אנחנו בדרך לאירוע משפחתי ולכן השאלה מעט דחופה (לא הייתה לנו אפשרות לשאול קודם) האם הרב יודע אם יש בעיה בעופות בהשגחת רבנות ת"א? אנחנו בדרך למסעדה שהמשגיח נמצא בה על בסיס יומיומי. אין בישולי עכום והירק חסלט אבל המשגיח לא אוכל שם כי הוא אוכל עופות בדץ ושם זה לא. האם יש בעיה?
תשובה: אין עופות בהכשר רבנות ת"א
שאלה: דדבק חם: אמרו לי שנרות דבק חם הם חמץ בגלל שזה עשוי מקמח. זה נכון? אם כן-אפשר לשמור את זה בפסח?
תשובה: אני לא מכיר את המוצר. סביר להניח שזה לא נכון, ובכל מקרה - זה לא ראוי לאכילת כלב, ועל כן לא עוברים על כך בבל ייראה ובל יימצא.
שאלה: זזוגיות: אני מאד רוצה זוגיות אך משהו תקוע. אני בת 27 והפעם האחרונה שיצאתי לדייט הייתה לפני כמעט שנתיים. מאז אין לי הצעות. אני פונה למי שאני רק יכולה. חברות, אתרים, משרד שידוכין. אבל אין כלום. אשמח לדעת אם ביהדות כתוב על הנושא הזה משהו חוץ מהעובדה שקשה זיווגו של אדם כקריעת ים סוף. קיבלתי על עצמי להתחזק בכל מיני דברים ואני ב"ה מצליחה לקיים אותם. פעם שמעתי שכשבת נולדת צריך לעשות קידוש ואם לא עשו אז זה "תוקע" בתחום הזוגיות. אם זה קשור איך אני יכולה לדעת אם עשו לי קידוש אין לי אפשרות לשאול את ההורים.
תשובה: המציאות בה אנו חיים מתנהלת במישורים שונים. המישור הראשוני והבסיסי ביותר הוא המישור האנושי, הטבעי. בשל כך, במקום בו אנו מוצאים תקיעות מסוימת, לאחר תפילת הדרך, אנחנו פונים ומנסים לצאת מהתקיעות הזו בדרכים מגוונות. אנו מנסים לשנות כיוון, להיפתח, לעבוד עבודה אישית ופנימית, וכל אותן דרכים בהן העולם מתנהל בדרך בה ברא אותו ריבונו של עולם. אני חושב שאת הולכת בעיקרון בדרך נכונה, ואפשר במקביל לחפש דרכים נוספות. למשל, לעבור שינוי עצמי שמופנה לעצמך, ומכוח זה לפרוץ החוצה  לנסות ללמוד דבר מה חדש על יחסי בני אדם, זוגיות ותקשורת, ומתוך זה לפרוץ החוצה, וכדו. זו הדרך הטובה ביותר להתחיל בה. בד בבד, אני מציע לך לעזוב את נושא הקידוש או כל ניסיון אחר לתלות את העיכוב בסגולה זו או אחרת. יותר טוב להאמין בדרך בה אנו צועדים, לפנות לריבונו של עולם בצורה ישירה ופשוטה ולהתפלל על כך, והצירוף של שני הכיוונים יביא אותך לעולם היותר טוב.
שאלה: קקדיש יתום: קדיש יתום 1. כאשר יש בן אבל האומר קדיש יתום לאב או לאם, האם יש מקום לאמירת הקדיש - בצד הבן - גם על ידי קרובים אחרים אבלים? ואם כן, 2. מהו המקור לכך? 3. האם בעל אח אבל אומר קדיש כמו הבנים? 4. והאם כל דיני קדיש יתום חלים גם על שאר הקרובים האבלים? 11 חודש? יארצייט?
תשובה: בדרך כלל, אין קרובים אחרים אומרים קדיש, אלא רק צאצאים.
שאלה: קקדיש יתום: קדיש יתום 1. כאשר יש בן אבל האומר קדיש יתום לאב או לאם, האם יש מקום לאמירת הקדיש - בצד הבן - גם על ידי קרובים אחרים אבלים? ואם כן, 2. מהו המקור לכך? 3. האם בעל אח אבל אומר קדיש כמו הבנים? 4. והאם כל דיני קדיש יתום חלים גם על שאר הקרובים האבלים? 11 חודש? יארצייט?
תשובה: לשואל א. מותר לאדם לומר קדיש על קרוב שנפטר. ב. המנהג הוא שמי שהוריו חיים לא אומר קדיש יתום. ג. אין עניין להרבות קדישים. יש אפילו קהילות שמקפידות שרק יתום אחד יאמר קדיש כל פעם. לכן אם יש בן שאומר על הנפטר קדיש, אין לקרוב אחר לומר לידו קדיש. וגם בבית כנסת אחר אין לומר, אלא אם אין מי שיאמר. ד. רק הבנים אומרים שנה שלמה. (כאמור, אלא אם אין בנים). אפי קיציס